b'\n_START_ARTICLE_\nCeruloplazmin\n_START_PARAGRAPH_\nCeruloplazmin ali feroksidaza je glikoproteinski plazemski alfa globulin, ki prena\xc5\xa1a baker po krvi, poleg tega je pa sodeluje pri presnovi (metabolizmu) \xc5\xbeeleza. V glavnem ga proizvajajo hepatociti kot beljakovino akutne faze, pa tudi nekateri drugi tipi celic, kot npr. limfociti, monociti in makrofagi, nevroni, astrociti, Schwannove celice, pnevmociti ter Sertolijeve celice. Prvi\xc4\x8d je bil opisan leta 1948.\n_START_SECTION_\nFunkcije\n_START_PARAGRAPH_\nOkoli 60\xc2\xa0% bakra se prena\xc5\xa1a po krvi preko ceruloplazmina, ostali dele\xc5\xbe pa je vezan bodisi na albumin bodisi v kompleks s histidinom. Ceruloplazmin je tudi encim, ki vsebuje 6 atomov bakra. Ima od bakra odvisno oksidacijsko aktivnost, ki je asociirana z oksidacijo \xc5\xbeelezovih ionov Fe\xc2\xb2\xe2\x81\xba (fero oblika) v Fe\xc2\xb3\xe2\x81\xba (feri oblika). Na tak\xc5\xa1en na\xc4\x8din sodeluje s transferinom, ki lahko prena\xc5\xa1a \xc5\xbeelezove ione samo v feri obliki.\n_START_SECTION_\nZni\xc5\xbeane vrednosti\n_START_PARAGRAPH_\nKot pri vseh plazemskih proteinih se lahko vrednosti ceruloplazmina zmanj\xc5\xa1ajo zaradi po\xc5\xa1kodbe ali bolezni jeter. Jetra so namre\xc4\x8d mesto sinteze ve\xc4\x8dine plazemskih proteinov. Primer take bolezni je Wilsonova bolezen, pri kateri se baker kopi\xc4\x8di v jetrih in mo\xc5\xbeganih zaradi mutacije gena za protein ATP7B._NEWLINE_Zni\xc5\xbeane vrednosti se lahko pojavijo tudi pri redki dedni bolezni, imenovani aceruloplazminemija, pri Menkesovi bolezni ter pri prevelikih koli\xc4\x8dinah vitamina C in pomanjkanju bakra v prehrani.'